লুফৎ‌ওয়াফেনহেল্ফার

সংযোগ=https://en.wikipedia.org/wiki/File:Berlin_Flak_Scheinwerfer.jpg|থাম্ব|বার্লিনে ১৯৪৩ সালে বিমানবিধ্বংসী সার্চলাইট পরিচালনায় নিয়োজিত ক্রু হিসেবে হিটলার ইয়ুথের সদস্যরা (লুফ্‌টওয়াফেনহেলফার; জন্ম ১৯২৭)।
সংযোগ=https://en.wikipedia.org/wiki/File:Berlin_Flak_Humboldthain_1.jpg|থাম্ব|১৯৪৩ সালে বার্লিনের গেজুন্ডব্রুনেন (হুমবোল্টহাইন) এলাকার ফ্লাক টাওয়ারে ২ সেমি বিমানবিধ্বংসী কামানের পাশে হিটলার ইয়ুথের কয়েকজন সদস্য (ফ্লাকহেলফার; জন্ম: ১৯২৭ সাল)। 
লুফটওয়াফেহেনলফার ( জার্মান: Luftwaffenhelfer ) ছিল দ্বিতীয় বিশ্বযুদ্ধের সময় জার্মান লুফটওয়াফে সহায়তা করার জন্য গঠিত একদল সৈন্য। তবে এরা সাধারণভাবে ফ্লাখেলফার নামে পরিচিত ছিল। লুফটওয়াফেহেনলফার বা ফ্লাখেলফার জাতীয় শব্দগুলি সাধারণত শিশু সৈনিক হিসেবে নিয়োগপ্রাপ্ত শিক্ষার্থীদের বুঝাতে ব্যবহৃত হয়।Horst-Adalbert Koch: Flak. Die Geschichte der deutschen Flakartillerie und der Einsatz der Luftwaffenhelfer. Bad Nauheim, Podzun Verlag 1965.

 প্রতিষ্ঠা 
লুফ্টওয়াফেনহেলফার (আক্ষরিক অর্থে 'বিমান বাহিনীর সহকারী') কর্মসূচি ১৯৪৩ সালের ২২ জানুয়ারি প্রতিষ্ঠিত হয়েছিল। এটি 'ক্রিগশিলফসাইনৎস দার ইয়ুগেন্ড বায় দার লুফটভাফ' (লুফ্টওয়াফেতে যুবকদের যুদ্ধকালীন সহায়তা পরিষেবা) শীর্ষক ডিক্রি বাস্তবায়নের মাধ্যমে কার্যকর করা হয়। এই আদেশ অনুযায়ী, ১৯২৬ ও ১৯২৭ সালের মধ্যে জন্মগ্রহণকারী পুরুষ শিক্ষার্থীদের শ্রেণী অনুযায়ী একটি সামরিক কোরে বাধ্যতামূলকভাবে অন্তর্ভুক্ত করা হয়। এই কোরটি হিটলার ইয়ুথ ও লুফ্টওয়াফের কর্মীদের তত্ত্বাবধানে পরিচালিত হতো। পরবর্তীতে এই বাধ্যতামূলক নিয়োগের আওতা বাড়িয়ে ১৯২৮ ও ১৯২৯ সালে জন্মগ্রহণকারীদেরও অন্তর্ভুক্ত করা হয়। মোতায়েনকালে হিটলার ইয়ুথের মাধ্যমে আদর্শগত প্রভাব বিস্তার ও মতাদর্শিক প্রশিক্ষণ, সামরিক দায়িত্ব পালন ও সীমিত পরিসরে স্বাভাবিক স্কুল পাঠক্রম অব্যাহত রাখার ব্যবস্থা ছিল এবং আগের স্কুলের শিক্ষকরাই তাদের পাঠদান চালিয়ে যেতেন।

যদিও তাদের সরকারি পরিচয় লুফ্টওয়াফেনহেলফার ছিল; তবে বাস্তবে তাদের বুঝাতে ফ্লাকহেলফার শব্দটি অধিক ব্যবহৃত হতো (নারীদের ক্ষেত্রে ফ্লাকহেলফারিন), যার অর্থ হল 'ফ্লাকের সহকারী'। ১৯২৬–১৯২৯ সালে জন্মগ্রহণকারী এই দলটিকে সাধারণভাবে “ফ্লাকহেলফার প্রজন্ম”নামে অভিহিত করা হয়। জার্মান সংস্কৃতিতে এই শব্দগুচ্ছটি এমন এক সমষ্টিগত ও তীব্র অভিজ্ঞতার প্রতীক, যেখানে সর্বাত্মক যুদ্ধের বাস্তবতায় কিশোরদের কৈশোর জীবন থেকে বিচ্ছিন্ন করে কঠোর সামরিক শৃঙ্খলা ও চরম বিপদের মুখে নিক্ষেপ করা হয়। যুদ্ধের শেষ পর্যায়ে বিমানবিধ্বংসী ব্যাটারিগুলো মিত্রবাহিনীর বিমান হামলার প্রধান লক্ষ্যবস্তুতে পরিণত হয়েছিল, যার ফলে অসংখ্য ফ্লাকহেলফার হতাহত হয়। Tz. 3 des Auszugs aus den Durchführungsbestimmungen zur Anordnung über den Kriegshilfseinsatz der Jugend

১৯৪৪ সালের আগস্টে ‘ফ্লাকহেলফার’ কাঠামোর অধীনে লুফ্টওয়াফের বিভিন্ন বিভাগে প্রায় ৬,৬০,০০০ জন নিয়মিত পুরুষ সৈনিক ও ৪,৫০,০০০ জনের অধিক নারী সহকারী (বিমানবিধ্বংসী কর্মী) কর্মরত ছিলেন। নারীদের একটি বড় অংশ এসেছিলেন 'বুন্ড দয়চার মেগেল' (জার্মান কন্যা সংঘ) থেকে। তবে নারী সদস্যদের সশস্ত্র দায়িত্ব পালন নিষিদ্ধ থাকায় তাদেরকে আনুষ্ঠানিকভাবে ওয়েহরমাখ্টে যোগ দিতে হয়েছিল। ১৯৪৫ সালে ফ্লাকহেলফেরিন ও অন্যান্য নারী সহকারীদের প্রশিক্ষণ দেওয়া হয় এবং আত্মরক্ষার উদ্দেশ্যে তাদেরকে অস্ত্র বহনের অনুমতি দেওয়া হয়।Tz. 9 des Auszugs aus den Durchführungsbestimmungen zur Anordnung über den Kriegshilfseinsatz der Jugend

 লাতভিয়ায় 
১৯৪৪ সালের এপ্রিল মাসে জার্মানরা ১৪–১৬ বছর বয়সী ৭০০০ লাতভীয় ছেলে এবং ৪০০ মেয়েকে বিমানপ্রতিরক্ষা ব্যবস্থায় সহকারী সৈনিক হিসাবে নিয়োগের জন্য অনুরোধ করে। তবে লাতভীয় প্রশাসন এটি প্রত্যাখ্যান করে এবং কেবল যুবকদের স্বেচ্ছাসেবক হিসেবে অংশগ্রহণ করার অনুমতি দেয়। পূর্ব রণাঙ্গনে পরিস্থিতি জটিল হয়ে ওঠার সঙ্গে সঙ্গে জুন ও জুলাই মাসে লাতভীয় প্রশাসন ১৯২৭ এবং ১৯২৮ সালে জন্ম নেওয়া ছেলেদের খসড়া সৈনিক হিসেবে নিয়োগ দিতে সম্মত হয়। ২৮ জুলাই থেকে ৯ সেপ্টেম্বর পর্যন্ত মোট ৪১৩৯ ছেলে নিয়োগপ্রাপ্ত হয়, যার মধ্যে ৫২৫ জন স্বেচ্ছাসেবক ছিল।

 নিয়োগ 
১৯২৬ থেকে ১৯২৮ সালের জন্ম নেওয়া ১৫ থেকে ১৭ বছর বয়সী শিক্ষার্থীদের ১৯৪৩ সালের ফেব্রুয়ারি থেকে সামরিক সহায়তা সেবার অংশ হিসেবে আকাশ প্রতিরক্ষা ব্যবস্থায় নিয়োগ করা হয়। তারা রাইখের প্রতিরক্ষা অভিযানে মধ্য জার্মানির যুদ্ধক্ষেত্রে অংশগ্রহণ করতেন। এই অবদানের জন্য তাদের সম্মানসূচক ব্যাজ "কাম্পফআবচেইচেন" (Kampfabzeichen) প্রদান করা হয়েছিল।

 বিখ্যাত সদস্যবৃন্দ 

 পিটার আলেকজান্ডার (অস্ট্রিয়ার অভিনেতা ও গায়ক)
 বার্নহার্ড বানাশেভস্কি (গণিতবিদ, কানাডিয়ান রয়্যাল সোসাইটির ফেলো)
 হান্স-ডিটরিখ গেনশার (পশ্চিম জার্মানির পররাষ্ট্রমন্ত্রী)
 গুন্টার গিলোম (পশ্চিম জার্মান চ্যান্সেলর উইলি ব্র্যান্ডের সচিব ও পূর্ব জার্মানির গোপন সেবাসংস্থার গোয়েন্দা)
 জুর্গেন হ্যাবারমাস ( সমালোচনামূলক তত্ত্ব ও ব্যবহারিক দৃষ্টিভঙ্গির ধারায় জার্মান সমাজতাত্ত্বিক ও দর্শনশাস্ত্রবিদ)
 ডিটার হিলডেব্রান্ড (জার্মান মঞ্চ-শিল্পী)
 নিকলাস লুহম্যান (জার্মান সমাজতাত্ত্বিক, সমাজতাত্ত্বিক নীতিতত্ত্বের প্রধান চিন্তাবিদ)
 ডিটার নল (লেখক; 'ডাই আবেন্টেয়ার দেস ভেরনার হল্ট” গ্রন্থের রচয়িতা)
 জোসেফ রাটজিঙ্গার (ষষ্ঠদশ পোপ বেঞ্জামিন) 
 ম্যানফ্রেড রোমেল (জার্মান রাজনীতিবিদ ও এরভিন রোমেলের ছেলে ও স্টুটগার্টের মেয়র)
 ওয়াল্টার সেডলমায়ার (জার্মান টেলিভিশন ও চলচ্চিত্র অভিনেতা)
 হেইনজ শোয়ার্জ (জার্মান রাজনীতিবিদ, ক্রিস্টলিশ ডেমোক্র্যাটিশে ইউনিয়ন ডয়চল্যান্ডের (সিডিইউ) সদস্য, রাইনল্যান্ড-প্যালাটিনেট রাজ্য সংসদের অভ্যন্তরীণ মন্ত্রী ও বুন্ডেস্টাগের সদস্য)
 ভিলহেল্ম ফোলকর্ত (জার্মান ইতিহাসবিদ)
 উডো ওয়ালেন্ডি (জার্মান লেখক ও প্রকাশক)
 হান্স গুন্টার উইঙ্কলার (জার্মান অলিম্পিক অশ্বারোহী)
 পল ওন্ডারলিখ (জার্মান চিত্রশিল্পী, অঙ্কনশিল্পী, ভাস্কর ও গ্রাফিক শিল্পী)
 হার্বার্ট স্মাগন (জার্মান চিত্রশিল্পী)

 আরো দেখুন 

 দ্বিতীয় বিশ্বযুদ্ধ
 দ্বিতীয় বিশ্বযুদ্ধের ঘটনাপঞ্জি

 তথ্যসূত্র 

 গ্রন্থপঞ্জি 

 Manuel Werner: Macht und Ohnmacht jugendlicher Luftwaffenhelfer – Ein Beispiel vom Fliegerhorst und KZ Echterdingen/Filder. In: Landeszentrale für politische Bildung Baden-Württemberg / Erzieherausschuss der Gesellschaft für Christlich-Jüdische Zusammenarbeit Stuttgart (Hrsg.): Durch Faszination zur Macht – die Faszination der Macht. Bausteine zum Verhältnis von Macht und Manipulation. Handreichungen für den Unterricht. Stuttgart 2003.
 Rolf Schörken: Schülersoldaten – Prägung einer Generation. In: R. D. Müller, H. E. Volkmann (Hrsg. im Auftrag des MGFA): Die Wehrmacht: Mythos und Realität. Oldenbourg, München 1999, ISBN 3-486-56383-1, S. 456 ff.
 Dieter Noll: Die Abenteuer des Werner Holt – Roman einer Jugend.
 Paul Emunds (Hrsg.): Mit 15 an die Kanonen. Selbstverlag des Kaiser-Karls-Gymnasiums, Aachen 1975. [Im Rahmen eines Schulprojektes entstandene Dokumentation mit sehr ausführlichen Augenzeugenberichten u. ä.]
 Hans-Dietrich Nicolaisen: Der Einsatz der Luftwaffen- und Marinehelfer im 2. Weltkrieg. Darstellung und Dokumentation. Selbstverlag, Büsum 1981, 667 Seiten.
 Ludger Tewes: Jugend im Krieg Von Luftwaffenhelfern und Soldaten. Verlag Reimar Hobbing, Essen 1989. ISBN 3-920460-49-9. Vorwort Rolf Schörken.
 Franz-Josef Schmeling: Vom Krieg ein Leben lang geprägt. Ehemalige Luftwaffen- und Marinehelfer antworten 50 Jahre danach. Osnabrück 1997, ISBN 3-87898-358-1, 247 Seiten.
 Luftwaffenhelfer aus Neuss – Neusser Zeitzeugengespräche geführt von Heinz Günther Hüsch. Hrsg.: Vereinigung der Heimatfreunde Neuss e. V. 2010, ISBN 978-3-934794-22-1.
 Wolfgang Finkbeiner: Luftwaffenhelfer aus Ulm und Neu-Ulm. Mit 20 Beiträgen von Zeitzeugen u. a. Manfred Rommel. Süddeutsche Verlagsgesellschaft, Ulm 2006, ISBN 978-3-88294-372-6.

বিষয়শ্রেণী:দ্বিতীয় বিশ্বযুদ্ধ
বিষয়শ্রেণী:দ্বিতীয় বিশ্বযুদ্ধের ব্যক্তি